Държавен вестник, бр. 96, 2025 г., стр. 167

БРОЙ  96	
Д Ъ Р Ж А В Е Н  В Е С Т Н И К 	
СТР.  167  
5. Изисквания към материалната база 
5.1. 
Изисквания към кабинетите за обучение по теория на професията – 
характеристики, обзавеждане, оборудване, софтуер. 
Кабинетът за обучение по теория на професията „Образователна медиация“ следва да 
отговаря на определени нормативни изисквания за квадратура, осветеност и създадени 
подходящи условия както за обучаващия, така и за обучаваните. 
Обзавеждането включва: работно място на обучаващия (работна маса и стол), работно 
място за всеки обучаван (работна маса и стол), учебна дъска, мебели (шкафове за различни цели), 
екран за проектор и стойки за окачване на табла, флипчарт и учебно-технически средства за 
онагледяване на процеса на обучение (компютър, проектор и интернет); компютърен кабинет с 
компютър/лаптоп/таблет за всеки обучаван със специализирани софтуерни продукти; кабинет за 
изучаване на чужд език - работни маси за обучаемите, аудио и визуална техника, дидактични 
материали, свързани с усвояването на езика. 
Библиотечен фонд: книги и други източници на информация (вкл. периодични издания, 
аудио-визуални материали и други), съдържащи учебно-помощна, справочна, научнопопулярна 
и художествена литература; достъп до бази данни и др.  
5.2. 
Изисквания към учебната база за обучение по практика на професията – 
характеристики, обзавеждане, оборудване, софтуер. 
Обучението по практика на професията се извършва под наблюдение и методично 
ръководство на преподавателя по практика на терен, в образователни институции и центрове за 
работа с образователни програми. Такива могат да бъдат детските градини, училищата и 
центровете за подкрепа за личностно развитие. 
Основно оборудване и обзавеждане: помещение за извършване групова дейност с 
обучаемите в процеса на обучение; самостоятелен кабинет в образователната институция/детска 
градина/училище и центъра за подкрепа за личностно развитие (кабинет за образователна 
медиация ) за индивидуална работа на образователния медиатор със субекта на въздействие. В 
кабинета следва да са осигурени офис оборудване, дидактични материали, достъп до интернет за 
ползване на електронни ресурси. Тук се извършва симулация на бъдещата дейност на 
образователния медиатор на терен в общността/ групата и в семейни/ домашни условия при 
родителите на детето и ученика. 
Учебни пособия: методически указания, наръчници, комплект документи относно 
отчитане на работата,  видеоматериали за работата на образователния медиатор, с които се 
регламентират професионалните дейности на образователния медиатор, практически казуси, 
интерактивни филми. 
 
6. Изисквания към обучаващите 
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионални направления „Социология, антропология и науки за културата“, „Психология“ и 
„Социални дейности“ от област на висше образование „Социални, стопански и правни науки“ и 
от професионални направления „Теория и управление на образованието“, „Педагогика“ и 
„Педагогика на обучението по..“ от област на образование „Педагогически науки“ от 
Класификатора на областите на висше образование и професионалните направления, приет с 
Постановление № 125 на Министерския съвет от 2002 г. (ДВ, бр. 64 от 2002 г.), съответстващи на 
професията. 
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“. 
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и 
професионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална 
квалификация при условията и по реда на Закона за професионалното образование и обучение. 
Препоръчително е на всеки три години обучаващите да преминават курс за актуализиране 
на професионалните си знания, умения и компетентности. 
6324